Uses Of Word Azab As Used In Quran
عذاب کی نسبت جب خدا کی طرف ہو تو وہ فقط اتمام حجت کے بعد آتا ہے خواہ وہ رسول کے اتمام حجت کے بعد اجتماعی طور پر آئے یا ایک مسلمان کے اعتراف کے بعد کہ وہ خدا کے حکم کو جانتا تھا مگر پھر بھی اس نے چوری زنا یا محاربہ کیا، اس کی سزا کو عذاب کہا ہے۔ پرسیکیوشن کے لیے قرآن مجید فتنہ کا لفظ استعمال کرتا ہے۔ فرعون کی طرف عذاب کی نسبت اس کے ظلم کا بیان ہے۔ محولہ بالا آیات مین عذاب کی دھمکی ظاہر ہے کہ مخاطبین کو اتمام حجت کے بعد آنے والا عذاب کی دھمکی ہے۔ قرآن کے مخاطبین مخصوص ہیں۔ یہ البتہ ان کے رویے ہیں جو دیگر لوگوں میں بھی پائے جائیں تو یہی معاملہ ان کے ساتھ بھی ہوگا ۔ مگر رسول کے آ جانے کے بعد یہ معاملہ دنیا میں عدالت لگا کر کردیا جاتا ہے۔ رسول کے بعد بھی یہ معاملہ انفرادی سطح پر ہو سکتا ہے کہ کسی پر اتمام حجت ہو جائے اور وہ خدا کے عذاب کا شکار ہو جائے، مگر اس کاعلم ہمیں نہیں ہو سکتا۔